ΝΟΜΟΣΧΕΔΙΟ ΜΕ ΤΙΤΛΟ

ΝΟΜΟΣ ΠΟΥ ΤΡΟΠΟΠΟΙΕΙ ΤΟΥΣ ΠΕΡΙ ΕΡΓΑΣΙΩΝ ΠΙΣΤΩΤΙΚΩΝ ΙΔΡΥΜΑΤΩΝ ΝΟΜΟΥΣ ΤΟΥ 1997 ΕΩΣ (Αρ. XX) ΤΟΥ 2023

|  |  |  |
| --- | --- | --- |
| Προοίμιο.  Επίσημη Εφημερίδα της ΕΕ꞉ L 173 της 12.6.2014, σ. 190ˑ  L 275 της 25.10.2022, σ. 1. | Για σκοπούς ορθότερης εναρμόνισης με την παράγραφο 4 του Άρθρου 32 της πράξης της Ευρωπαϊκής Ένωσης με τίτλο «Οδηγία 2014/59/ΕΕ του Ευρωπαϊκού Κοινοβουλίου και του Συμβουλίου της 15ης Μαΐου 2014 για τη θέσπιση πλαισίου για την ανάκαμψη και την εξυγίανση πιστωτικών ιδρυμάτων και επιχειρήσεων επενδύσεων και για την τροποποίηση της Οδηγίας 82/891/ΕΟΚ του Συμβουλίου, και των Οδηγιών 2001/24/ΕΚ, 2002/47/ΕΚ, 2004/25/ΕΚ, 2005/56/ΕΚ, 2007/36/ΕΚ, 2011/35/ΕΕ, 2012/30/ΕΕ και 2013/36/ΕΕ, καθώς και των Κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 1093/2010 και (ΕΕ) αριθ. 648/2012», όπως διορθώθηκε και όπως τροποποιήθηκε τελευταία από τον Κανονισμό (ΕΕ) 2022/2036 του Ευρωπαϊκού Κοινοβουλίου και του Συμβουλίου της 19ης Οκτωβρίου 2022, | |
|  |  | |
|  | η Βουλή των Αντιπροσώπων ψηφίζει ως ακολούθως: | |
|  |  | |
| Συνοπτικός τίτλος.      66(I) του 1997  74(Ι) του 1999  94(Ι) του 2000  119(Ι) του 2003  4(Ι) του 2004  151(Ι) του 2004  231(Ι) του 2004  235(Ι) του 2004  20(Ι) του 2005  80(Ι) του 2008  100(Ι) του 2009  123(Ι) του 2009  27(Ι) του 2011  104(Ι) του 2011  107(Ι) του 2012  14(Ι) του 2013  87(I) του 2013  102(I) του 2013  141(Ι) του 2013  5(Ι) του 2015  26(Ι) του 2015  35(Ι) του 2015  71(Ι) του 2015  93(Ι) του 2015  109(Ι) του 2015  152(Ι) του 2015  168(Ι) του 2015  21(Ι) του 2016  5(I) του 2017  38(I) του 2017  169(I) του 2017  28(I) του 2018  89(I) του 2018  153(Ι) του 2018  80(Ι) του 2019  149(Ι) του 2019  21(Ι) του 2020  73(Ι) του 2020  28(I) του 2021  94(I) του 2021  95(I) του 2021  162(Ι) του 2021  163(Ι) του 2021  61(I) του 2022  62(I) του 2022  162(Ι) του 2022.  Επίσημη Εφημερίδα,  Παράρτημα  Πρώτο (Ι):  22.8.1997  19.9.2003  10.6.2019. | 1. | Ο παρών Νόμος θα αναφέρεται ως ο περί Εργασιών Πιστωτικών Ιδρυμάτων (Τροποποιητικός) (Αρ. XX) Νόμος του 2023 και θα διαβάζεται μαζί με τους περί Εργασιών Πιστωτικών Ιδρυμάτων Νόμους του 1997 έως (Αρ. 3) του 2022 (που στο εξής θα αναφέρονται ως «ο βασικός νόμος») και ο βασικός νόμος και ο παρών Νόμος θα αναφέρονται μαζί ως οι περί Εργασιών Πιστωτικών Ιδρυμάτων Νόμοι του 1997 έως (Αρ. XX) του 2023. |
|  |  |  |
| Τροποποίηση του άρθρου 32Γ του βασικού νόμου. | 2. | Το άρθρο 32Γ του βασικού νόμου τροποποιείται ως ακολούθως: |
|  |  |  |
|  |  | (α) Με την αντικατάσταση της παραγράφου (δ) του εδαφίου (2) με την ακόλουθη νέα παράγραφο: |
|  |  |  |
| 22(Ι) του 2016  96(Ι) του 2021  158(I) του 2021  102(I) του 2022  109(I) του 2022. |  | «(δ) όταν απαιτείται έκτακτη δημόσια χρηματοπιστωτική στήριξη εκτός εάν, προκειμένου να αποτραπεί ή να αντιμετωπιστεί σοβαρή διαταραχή στην οικονομία και να διατηρηθεί η χρηματοπιστωτική σταθερότητα στη Δημοκρατία ή σε άλλο κράτος μέλος, η έκτακτη δημόσια χρηματοπιστωτική στήριξη πάρει οποιαδήποτε από τις ακόλουθες μορφές:  (i) κρατική εγγύηση για την κάλυψη διευκολύνσεων ρευστότητας που παρέχονται από την Κεντρική Τράπεζα σύμφωνα με τους όρους της Κεντρικής Τράπεζας,  (ii) κρατική εγγύηση για νεοεκδοθείσες υποχρεώσεις, ή  (iii) εισφορά ιδίων κεφαλαίων ή αγορά κεφαλαιακών μέσων σε τιμές και με όρους που δεν παρέχουν πλεονέκτημα υπέρ του ΑΠΙ, εφόσον δεν υφίστανται ούτε οι περιστάσεις που παρατίθενται στις παραγράφους (α), (β) ή (γ) του παρόντος εδαφίου ούτε οι περιστάσεις που προβλέπονται στο άρθρο 31(1) του περί Εξυγίανσης Πιστωτικών και Επενδυτικών Εταιρειών Νόμου, κατά τη στιγμή της χορήγησης της κρατικής στήριξης.». |
|  |  |  |
|  |  | (β) με την αντικατάσταση της παραγράφου (γ) του εδαφίου (3) με την ακόλουθη νέα παράγραφο: |
|  |  |  |
|  |  | «(γ) Τα μέτρα στήριξης που αναφέρονται στην υποπαράγραφο (iii) της παραγράφου (δ) του εδαφίου (2) περιορίζονται σε εισφορές που είναι αναγκαίες για να αντιμετωπιστεί η έλλειψη κεφαλαίων που έχει διαπιστωθεί στο πλαίσιο προσομοίωσης ακραίων καταστάσεων στο επίπεδο της Δημοκρατίας, της Ευρωπαϊκής Ένωσης ή του ενιαίου μηχανισμού εποπτείας (SSM), ή στο πλαίσιο ελέγχου της ποιότητας των στοιχείων ενεργητικού ή ισοδύναμου ελέγχου που διεξάγεται από την Ευρωπαϊκή Κεντρική Τράπεζα, την ΕΑΤ ή την Κεντρική Τράπεζα, κατά περίπτωση, με επιβεβαίωση από την Κεντρική Τράπεζα, ως αρμόδια αρχή.». |